Lilvosta papageto

Lilvosta papageto (Touit batavicus) estas specio de papagoj en la familio papagedoj, latine Psittacidae. Ĝi troviĝas en Kolombio, Gujanoj, Trinidado, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La lilvostan papageton priskribis la unua la franca polimato Georges-Louis Leclerc, Grafo de Buffon en 1780 en sia Histoire Naturelle des Oiseaux. La birdon bildigis en mankolorigita plato gravurita de François-Nicolas Martinet en la verkon Planches Enluminées D'Histoire Naturelle kiu estis produktita sub superrigardo de Edme-Louis Daubenton por akompani la tekston de Buffon. Nek la platobildo nek la priskribo de Buffon inkludis sciencan nomon, sed en 1783 la nederlanda natursciencisto Pieter Boddaert stampis la duvortan nomon Psittaca batavica en sia katalogo de Planches Enluminées. Buffon kredis, ke lia specimeno devenis de Batavio (nuntempa Ĝakarto), sed la germana ornitologo Hans von Berlepsch, konstatis, ke tio estis eraro kaj en 1908 anstataŭe metis Venezuelon kiel la tipa loko. La lilvosta papageto estas nun metita en la genron Touit, kiun enkondukis la angla zoologo George Robert Gray en 1855. La genronomo deriviĝis el la nun formortinta Tupia lingvo, kiu estis parolita de la indiĝenoj en Brazilo: Tuí eté signifas "vere malgranda papageto".

La Lilvosta papageto estas monotipa.

Aspekto
La lilvosta papageto estas ĉirkaŭ 14 cm longa kaj pezas 52 ĝis 72 g. Ĝia kapo estas plejparte flava kun verdaj orelkovriloj. La flankoj de ĝia kolo estas verdaj kaj ĝia nuko havas malhelan skvamecan aspekton. Ĝiaj dorso kaj flugiloj estas nigraj kaj ĝiaj pli grandaj flugilkovriloj estas flavecverdaj kun verdbluaj randoj kaj ruĝa karpala strio. Ĝia vosto estas viole rozkolora kun nigra bendo proksime al la fino. Ĝia gorĝo estas verda, ĝia brusto palblua, ĝia ventro verda, kaj ĝiaj subflugilaj kovriloj bluaj.Collar, N. kaj P. F. D. Boesman (2020). Lilac-tailed Parrotlet (Touit batavicus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 18an de Februaro, 2023

Distribuado kaj habitato
La Lilvosta papageto troviĝas dise tra norda Sudameriko. Ili vivas en la Sierra Nevada de Santa Marta de Kolombio, en du marbordaj areoj en Venezuelo, la insulo Trinidado, kaj larĝa strio de orienta Venezuelo tra Gujano kaj Surinamo kaj tra granda parto de Franca Gvajano. En plejparto de sia teritorio ĝi loĝas en malaltebenaĵaj foliarbaroj, sed en Kolombio kaj la Venezuela Marborda Montaro ĝi troviĝas en nubarbaroj inter 700 kaj 1700 m. Ĝi uzas kaj netuŝitajn kaj tuŝitajn primarajn kaj sekundarajn arbarojn.

Kutimaro
Movoj
La lilvosta papageto ne migrantas, sed ŝajnas esti iom nomada.

Manĝado
La Lilvosta papageto faras plejparton de sia manĝado matene. Ĝia dieto inkluzivas florojn, nektaron, burĝonojn, berojn, semojn kaj fruktojn.

Reproduktado
La reprodukta sezono de la Lilvosta papageto ne estas determinita. Ovoj estis observitaj en decembro en Surinamo kaj inter januaro kaj marto en Trinidado. La specio nestas en kavaĵo kiel kava branĉo aŭ unu, kiun ĝi elfosas en arbara termita nesto. La ovodemetado estas de kvin aŭ ses ovoj. La kovada periodo, tempo ĝis elnestiĝo, kaj detaloj pri gepatra zorgado ne estas konataj.

Statuso
La IUCN taksis la Lilvostan papageton kiel Malplej Zorgigan. Ĝi havas sufiĉe grandan teritorion, sed ĝia populacio ne estas konata kaj oni kredas, ke ĝi malpliiĝas. Neniuj tujaj minacoj estis identigitaj. BirdLife International (2016). "Lilac-tailed Parrotlet Touit batavicus". IUCN Red List of Threatened Species. 2016: e.T22686006A93096172. doi:10.2305/IUCN.UK.2016-3.RLTS.T22686006A93096172.en. Alirita la 12an de Novembro 2021.  Fontoj malsamas pri kiom multe ĝi estas uzata en la komerco de dorlotbestoj. La specio troviĝas en unu nacia parko en Venezuelo.

Referencoj

Eksteraj ligiloj
World Parrot Trust  Parrot Encyclopedia - Species Profiles

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Venezuelo